 Àádọta ọdún sẹyìn ni iye ènìyàn ti pọ gan láì sí ìgbéga tó báa àwọn ohun amáyérọrùn. Èyí ni àtẹjáde tó wá láti ọdọ àjọ tó ńrísí ìkànìyàn lórílẹèdè Nàìjíríá eléyìí tó fi orílẹèdè yìí sí ipò keje nínú àwọn orílẹèdè tó pọ jù lágbayé. Gẹgẹ bí akọròyìn ilé isẹ BBC tó wà nílu Abuja, Chris Ewokor se sọọ, adarí àjọ tó ńrísí ìkànìyàn lórílẹèdè Nàìjíríá sọ wípé, péréte mílíọnù mẹjì ló kù kó ká ígba mílíọnù. Àwọn iròyin tì ẹ leè ní ìfẹ síí: Olú Fálaè: Orúkọ àwọn jẹgúdújẹrá tí APC tẹ jáde kò tíì pé Wọn se àgbéjáde òǹkà yìí ní New York lọjọ ajé níbi ìjókòó ìkọkànléláàdọta ti àjọ náà lórí iye ènìyàn àti ìdàgbàsókè. Alága àjọ náà, ọgbẹni Eze Duruiheoma ní, wọn ńní àfojúsùn wípé ó yẹ kí orílẹèdè Nàìjíríá di ipò kẹta nínú àwọn orílẹèdè tó pọ jù lágbayé ní ọgbọn ọdún sí ìsinsìyìí. Ó ti di igba mílíọnù ènìyàn ó dín díẹ tó wà lórílẹèdè Nàìjíríá Ó Jẹ kó di mímọ pé láti àádọta ọdún sẹyìn ni iye ènìyàn tó wà ní àwọn ìlú ńlá ti pọ gan láì sí ìgbéga tó báa mu ní ti àwọn ohun amáyérọrùn. Àìrísẹse àwọn ọdọ leè fa wàhálà lẹsẹ Lọsẹ tó kọjá, asojú ilẹ Britain sí orílẹèdè Nàìjíríá, Paul Arlwright fi irú ìjẹlọkàn yìí kan náà hàn níbi ìpàdé àpérò kan nílu Abuja. Ó ní bí wọn ò bá sọra, ìkọlùkọgbà ńrúgbó bọ pàápàá pẹlú ọpọlọpọ ọdọ tí kò nísẹ lọwọ tí ètò ẹkọ, ìlera, àti àmúlò ohun àlùmọnì kò sì sí lárọwọtó wọn. Lọwọlọwọ, òǹkà iye ènìyàn tó wà lórílẹèdè Nàìjíríá ti sún mọ mílíọnù lọnà igba. : Ìkànìyàn: A ti tó igba mílíọnù èèyàn ní Nàìjíríá 